b'\n_START_ARTICLE_\nAcetilenas\n_START_SECTION_\nGamyba\n_START_PARAGRAPH_\nPagrindin\xc4\x97 \xc5\xbealiava acetileno gamybai yra kalcio karbonatas (CaCO\xe2\x82\x83) ir anglis. Kalcio karbonatas pirmiausia paver\xc4\x8diamas kalcio oksidu, o anglis koksuojama. Tuomet, reaguojant \xc5\xa1ioms dviem med\xc5\xbeiagoms, gaunamas kalcio karbidas ir anglies monoksidas:_NEWLINE_CaO + 3C \\to CaC_2 + CO _NEWLINE_Kalcio karbidas tam tikru metodu reaguodamas su vandeniu sudaro acetilen\xc4\x85 ir kalcio hidroksid\xc4\x85. \xc5\xa0i\xc4\x85 reakcij\xc4\x85 1862\xc2\xa0m. atrado vokie\xc4\x8di\xc5\xb3 chemikas Frydrichas Vohleris (Friedrich W\xc3\xb6hler)._NEWLINE_CaC_2 + 2H_2O \\to Ca(OH)_2 + C_2H_2_NEWLINE_Kalcio karbido sintez\xc4\x97 vyksta tik auk\xc5\xa1toje, apie 2000\xc2\xa0\xc2\xb0C temperat\xc5\xabroje._NEWLINE_Acetilenas taip pat gaminamas dalinai deginant metan\xc4\x85 arba krekinguojant naft\xc4\x85.\n_START_SECTION_\nChemin\xc4\x97s savyb\xc4\x97s\n_START_PARAGRAPH_\nNormaliomis s\xc4\x85lygomis acetilenas yra bespalv\xc4\x97s, ma\xc5\xbeai tirpios vandenyje lengvesn\xc4\x97s u\xc5\xbe or\xc4\x85 dujos._NEWLINE_Vandenyje, kuriame yra gyvsidabrio drusk\xc5\xb3 ir kit\xc5\xb3 katalizatori\xc5\xb3, sudaro acto aldehid\xc4\x85 (acetaldehid\xc4\x85)._NEWLINE_Daugiau nei 400\xc2\xa0\xc2\xb0C temperat\xc5\xabroje (kuri yra gana ma\xc5\xbea anlgiavandeniliams), prasideda piroliz\xc4\x97. Pagrindiniai reakcijos produktai - dimerizuotas vinilacetilenas ir benzenas. 900\xc2\xa0\xc2\xb0C temperat\xc5\xabroje pagrindinis reakcijos produktas - suod\xc5\xbeiai._NEWLINE_Acetileno polimerizacija kartu su Ziegler-Natta katalizatoriais sukuria poliacetileno grandin\xc4\x97l\xc4\x99. Tai buvo pirmasis atrastas organinis puslaidininkis. Reakcija su jodu sukuria labai laid\xc5\xbei\xc4\x85 med\xc5\xbeiag\xc4\x85.\n_START_SECTION_\nNaudojimas\n_START_PARAGRAPH_\nDid\xc5\xbeioji dalis pagaminamo acetileno naudojama kit\xc5\xb3 chemini\xc5\xb3 element\xc5\xb3 sintezei. Ma\xc5\xbedaug penktadalis\xc2\xa0\xe2\x80\x93 suvirinimo ir pjovimo darbams acetilen\xc4\x85 deginant._NEWLINE_Acetilenas pasi\xc5\xbeymi itin auk\xc5\xa1ta liepsnos temperat\xc5\xabra - apie 3300\xc2\xa0\xc2\xb0C, ir i\xc5\xa1skiria 11,8 kJ/g \xc5\xa1ilumos (palyginimo lentel\xc4\x97). Acetilenas yra tre\xc4\x8dias pagal liepsnos temperat\xc5\xabr\xc4\x85 i\xc5\xa1 bendrai naudojam\xc5\xb3 med\xc5\xbeiag\xc5\xb3. Pirmos dvi - cyanogen (4525 \xc2\xb0C) ir dicyanoacetylene (4990 \xc2\xb0C)._NEWLINE_Kartais acetilenas naudojamas acetileno lempoms, kurios pritaikomos \xc5\xa1achtose ar tyrin\xc4\x97jant urvus. Lempose acetilenas gaunamas i\xc5\xa1 rezervuaro la\xc5\xa1inant vanden\xc4\xaf ant kalcio karbido (CaC\xe2\x82\x82) granuli\xc5\xb3.'